Sojojin da suka aikata fyade za su ci gaba da aikin wanzar da zaman lafiya | Labarai | DW | 05.07.2018
Sojojin da suka aikata fyade za su ci gaba da aikin wanzar da zaman lafiya
Da farko Gabon ta yi dauki matakin janye sojojinta ne, bayan da a ka zargesu da laifuka na cin zarafin jama'a dama yi wa mata fyade a yayin da suke aikin wanzar da zaman lafiya a karkashin rundunar wanzar da zaman lafiya ta MINUSCA.
Shugaban jamhuriyar Afrika ta Tsakiya Faustin-Archange Touadera da kuma sakataren Majalisar Dinkin Duniya Antonio Guterres ne suka lallashi Gabon kan ta sauya matakin janye sojojin 444 daga rundunar wanzar da zaman lafiyan da ke kokarin tabbatar da tsaron kasar mai fama da tashe-tashen hankula. Kawo yanzu dai ba a iya tantance laifukan da ake zargin sojojin Gabon da aikatawa ba.
Jamhuriyar Afirka ta Tsakiya dai ta shafe tsawon lokaci ta na fama da tashin hankali da ke da nasaba da siyasa da kuma addini musamman ma dai a tsakanin mayakan Seleka da 'yan Antibalaka.
Muhimman kalmomi Gabon, MINUSCA, Fyade, Wanzar da zaman lafiya
Permalink https://p.dw.com/p/30udk
Yadda wakilan duniya ke kallon zaben Mali 31.07.2018
Al'ummar Mali na dakon sakamakon zaben shugaban kasa da masu sanya idanu suka yaba da shi. Ko da yake akwai 'yan kura-kurai nan da can da aka samu.